Drie dood in gru-ongeluk op N2Argieffoto: ER24 Pieter Rossouw, woordvoerder van ER24, het gesê die twee motors het teen mekaar gebots op die hoofweg naby die Spineweg-afrit. Al ses mense is uit die voertuie geslinger. “Drie van die insittendes is op die toneel dood en die ander passasiers is in ŉ kritieke toestand,” het Rossouw gesê. Die beseerdes is onderskeidelik na die Tygerberg- en Groote Schuur-hospitaal gehaas. “Dit is nie in hierdie stadium duidelik hoe die botsing plaasgevind het nie, maar die polisie is op die toneel om die ongeluk te ondersoek,” het hy gesê.